
COMISIA PENTRU ADMINISTRATIE PUBLICĂ,         







    14.05.1997

AMENAJAREA TERITORIULUI SI ECHILIBRU 
 
      






143/XXXVI/6




 ECOLOGIC
A   V   I   Z

asupra proiectului de Lege privind circulaţia juridică a terenurilor



In urma examinării proiectului de Lege privind circulaţia juridică a terenurilor, în şedinţa din 14 mai 1997, Comisia propune ca acesta să fie supus spre dezbatere şi adoptare cu următoarele amendamente:

Nr.

crt.
Articol 

(textul iniţial)
Amendamentul propus

(autorul)

Text adoptat de Comisie
Motivare

1. 

Art.2 - (1) Terenurile situate în intravilanul şi extravilanul localităţilor pot 

fi înstrăinate, indiferent de întinderea suprafeţei, prin acte juridice între vii, încheiate în formă autentică.

Art.2 - (1) Terenurile situate în intravilan şi extravilan pot fi înstrăinate, indiferent de întinderea suprafeţei, prin acte juridice între vii, încheiate în formă autentică.


Pentru eliminarea pleonasmului din formularea "intravilanul localităţilor".

2.

Art.4 - Instrăinarea prin vânzare, a terenurilor agricole situate în intravilanul localităţilor este liberă.

Se elimină.
Prevederile acestui articol repetă ceea ce este prevăzut şi în art.2.



3. 

Art.13 - Punerea în posesie a noilor deţinători, în urma schimbului realizat, potrivit art.12 alin.2, se face de către delegatul Oficiului Judeţean sau al municipiului Bucureşti de cadastru agricol şi organizarea teritoriului agricol, în prezenţa persoanelor care efectuează schimbul, operându-se în documentele cadastrale şi în registrul agricol modificările survenite.

Art.13 - Punerea în posesie a noilor deţinători, în urma schimbului realizat, potrivit art.12 alin.2, se face de către delegatul Oficiului Judeţean sau al municipiului Bucureşti de cadastru conform prevederilor Legii nr.7/1996 privind cadastru şi publicitatea imobiliară, în prezenţa persoanelor care efectuează schimbul, operându-se în documentele cadastrale şi de publicitate imobiliară modificările intervenite.
Punerea de acord cu prevederile legislaţiei în vigoare.



In cursul dezbaterilor în Comisie, următoarele amendamente nu au fost acceptate:

Nr.

crt.
Articolul 

(textul iniţial)
Amendamentul propus

şi autorul acestuia
Motivare

1.

Titlul:

Lege privind circulaţia juridică a terenurilor.
Domnul deputat Marin Cristea propune:

Titlul: "Lege privind modificarea unor articole din Legea nr.18/1991 privind fondul funciar".

In susţinerea amendamentului se arată că prevederile acestui proiect de lege nu reglementează decât o parte a cadrului juridic privind circulaţia juridică a terenurilor.


Amendamentul a fost respins întrucât este posibilă realizarea unui nou cadru juridic prin abrogarea unui capitol al Legii nr.18/1991



2.

Art.1 - Terenurile proprietate privată, indiferent de titularul lor, sunt şi rămân în circuitul civil. Ele pot fi dobândite şi înstrăinate, cu respectarea dispoziţiilor din prezenta lege.

Domnul deputat Marin Cristea propune eliminarea acestui articol.
Susţinerea amendamentului:

Potrivit reglementărilor în vigoare terenurile proprietate privată sunt şi rămân în circuitul civil.

Amendamentul a fost respins întrucât această precizare este necesară.



3.

Art.2 (2) - In cazul dobândirii prin acte juridice între vii, proprietatea funciară a dobânditorului nu poate depăşi 200 ha. teren agricol în echivalent arabil, de familie. In sensul prezentei legi prin noţiunea de famile se înţelege soţii şi copii necăsătoriţi, dacă gospodăresc împreună cu părinţii lor.

Domnul deputat Marin Cristea propune ca proprietatea funciară ce poate fi dobândită de o familie prin acte juridice între vii să nu depăşească 100 ha. teren agricol în echivalent arabil.
Susţinerea amendamentului:

Suprafaţa de 200 ha. este prea mare.

Amendamentul a fost respins întrucât o suprafaţă de 200 ha. teren permite o mai bună organizare a exploataţiilor agricole.

4. 

Art.3 (1) - Cetăţenii străini şi apatrizii nu pot dobândi dreptul de proprietate asupra terenurilor.

Domnul deputat Marin Cristea propune eliminarea acestui alineat.
Susţinerea amendamentului:

In acest sens există o prevedere constituţională.

Amendamentul a fost respins întrucât prevederea este necesară.

5.

Art.3 (4) - In cazul terenurilor ce fac obiectul investiţiilor persoanelor juridice sau fizice străine sunt şi rămân aplicabile dispoziţiile Legii nr.35/1991 privind regimul juridic al investiţiilor străine.

Domnul deputat Marin Cristea propune eliminarea acestui alineat.
Susţinerea amendamentului:

Prevederile sunt cuprinse în Legea nr.35/1991.

Amendamentul a fost respins întrucât este necesară precizarea făcută prin textul acestui alineat.

6.

Art.14 (1) - Nerespectarea dispoziţiilor art.2 şi art.12 alin.1 - 3 atrage nulitatea absolută a actului de vânzare cumpărare, iar nerespectarea dispoziţiilor art.5, art.6 şi art.9 atrage nulitatea relativă a acestuia.

Domnul deputat Mircea Mihai Munteanu propune ca după textul acestui alineat să se introducă un nou alineat cu următorul conţinut:


"Sunt lovite de nulitatea absolută şi actele de înstrăinare a terenurilor agricole asupra cărora s-a reconstituit sau constituit proprietatea cu încălcarea prevederilor legale".
Susţinerea amendamentului:

Sancţionarea abuzurilor săvârşite în aplicarea prevederilor Legii nr.18/1991.

Amendamentul a fost respins întucât aceste prevederi ale legii nu pot avea efect retroactiv.

SECRETAR,


deputat ION CÎRSTOIU







deputat VASILE MICLĂUŞ

